**Mihai, câți copii îmi dai?**

*Alexandru Andrieș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

"Acum nu mai e vreme", se ridică-n picioare Vasile,

"Ne-om aduna și-om vorbi mai peste vreo două-trei zile..."

"Ascultă, boiere, la ușă e strajă,

Așa că n-o să ieși să te plimbi pe plajă,

Mihai, acuma-i vremea să-mi spui câți copii îmi dai!"

"Selim", zice-acesta, "copiilor mei le e foame,

La voi nu sunt cartofi, la voi cresc numai banane".

"Lasă, nu-ți fă tu griji", vorba Selim i-o-ntoarnă,

"Că-i pun să culeagă banane la toamnă;

Mihai, acuma-i vremea să-mi spui câți copii îmi dai!"

"Dar aici s-au născut", intervine Vasile din ușă,

"Aici au condiții, la voi n-au decât câte-o mătușă!"

"Tu ce te amesteci?", Selim îl privește,

"Poate că tocmai mătușa aceea-i iubește!

Mihai, acuma-i vremea să-mi spui câți copii îmi dai!"

"Ba nu-ți dau nici un copil", Mihai se burzuluiește,

"Până nu mă conving că așa la voi se trăiește,

Vreau să verific Coranul și bugetul alocat,

Programul lor zilnic și fiece pat"

Selim zice "Hai,

Copiii sunt ai mei, Mihai!"